A BIZOTTSÁG 1990/2005/EK RENDELETE
(2005. december 7.)
a magyar intervenciós hivatal birtokában lévő kukoricának a közösségi piacon történő viszonteladására vonatkozó folyamatos pályázati felhívás megnyitásáról szóló 1165/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 6. cikkére,
mivel:
(1)
Az 1165/2005/EK bizottsági rendeletet (2) módosították az ajánlatok benyújtására előírt határidő 2006. június 28-ig való meghosszabbítása érdekében.
(2)
E meghosszabbítás keretében azonban a 2005. október 26-át követő heteket - amelyeken nincs pályázati eljárás - nem említették. Így a gazdasági szereplők jóhiszeműen ezeken a heteken is benyújthatnának ajánlatokat, holott nincs irányítóbizottsági ülés.
(3)
Szükséges tehát 2006. június 28-ig kizárni azokat a heteket, amelyeken nincs pályázati eljárás.
(4)
Következésképpen helyénvaló módosítani az 1165/2005/EK rendeletet.
(5)
Az ebben a rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1165/2005/EK rendelet 4. cikkének (1) bekezdésében a második albekezdés helyébe a következő szöveg lép:
„Az ezután következő részleges pályázati felhívásokra tett ajánlatok benyújtásának határideje szerdánként 15 óra (brüsszeli idő szerint), kivéve 2005. augusztus 3-án, 2005. augusztus 17-én, 2005. augusztus 31-én, 2005. december 28-án, 2006. április 12-én és 2006. május 24-én, mivel ezeken a heteken nincs pályázati eljárás.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. december 7-én.